România a obținut primul succes la Campionatul Mondial de Hochei și a punctat astfel o performanță importantă în această ediție. “Tricolorii” s-au impus în fața ungurilor cu 2-1 la Bolzano, Italia.
La Campionatul Mondial de Hochei din Italia, România a debutat cu două înfrângeri. 1-6 în fața gazdei și tot cu același scor a pierdut și în fața Sloveniei, formație care a venit din Divizia de Elită, la fel ca Ungaria.
În fața ungurilor, însă, “tricolorii” au reușit să se mobilizeze. Astfel că au obținut prima victorie din această ediție a competiției. Pentru România au marcat Peter Balazs şi Otto Sandor Szekely. Szekely fiind cel care a înscris golul victoriei cu 50 de secunde înainte de final.
La Campionatul Mondial de Hochei pe Gheaţă, Divizia 1, Grupa A, România se află pe ultimul loc cu 3 puncte. “Tricolorii” sunt la egalitate cu Slovenia și Coreea de Sud. În această competiție, primele două echipe clasate vor merge în Divizia de Elită în 2025, în timp ce ultima clasată va retrograda în Grupa B.
În cadrul turneului din Italia, România mai are două meciuri de jucat. În fața Coreei de Sud vineri, de la ora 13:30 și sâmbătă cu Japonia, de la aceeași oră. La fel ca în meciul cu Ungaria, România va avea din nou parte de susținerea fanilor cu care s-au bucurat și la prima victorie, ascultând imnul țării. “Tricolorii” au parte de un public numeros ce vor susține naționala la maxim.
“Cred că am progresat pe parcursul acestor zile, la început s-a simțit că mulți băieți nu fuseseră pe gheață de ceva timp. Sunt și destui jucători în lot. Am avut zile bune de pregătire la Braşov, dar trebuie să creștem în continuare!
Întotdeauna e nevoie de timp după finalul campionatelor, nu neapărat fizic, cât mental. Dar mintea e un instrument puternic, trebuie să te convingi să o iei iarăși de la capăt! Toată lumea spune că e cea mai grea Divizie din ultimii ani, dar le-am transmis băieților că trebuie să ne stabilim ținte înalte.
Meciurile încep de la 0-0, avem șansa noastră în fiecare dintre ele. Nu vom avea adversari facili, dar vom lua lucrurile pas cu pas și vom încerca să scoatem cât mai mult de la fiecare dintre ele”, a declarat antrenorul Dave MacQueen înainte de începerea turneului pentru frhg.ro.
Portari: Adorján Attila – SC Miercurea Ciuc, Mag Örs-Dávid – ACSH Gheorgheni, Tőke Zoltán-László – CSM Corona Brașov.
Fundași: Bors Huba-Ferenc – CSM Corona Brașov, Ferencz-Csibi Róbert – SC Miercurea Ciuc, Györfy Tihamér – ACSH Gheorgheni, Imre Patrik – ACSH Gheorgheni, Láday Tamás – SC Miercurea Ciuc, Matias Haaranen – ACSH Gheorgheni, Salló Alpár – SC Miercurea Ciuc.
Atacanți: Albert Zagidullin – CSM Corona Brașov, Yevgeni Skachkov – SC Miercurea Ciuc, Fodor Csanád – SC Miercurea Ciuc, Gajdó Balázs – CSM Corona Brașov, Kovács Mátyás – CSM Corona Brașov, Molnár Zoltán – CSHC Fenestela 68, Molnár Zsombor – CSHC Fenestela 68, Péter Balázs-Szabolcs – SC Miercurea Ciuc, Részegh Tamás – SC Miercurea Ciuc, Roberto Gliga – CSM Corona Brașov, Rokaly Norbert – SC Miercurea Ciuc, Rokaly Szilárd – SC Miercurea Ciuc, Sándor-Székely Ottó – ACSH Gheorgheni.https://youtu.be/ijhNkvcmUJA?si=6k_9aHW1Hi12nl5v